钦定古今图书集成/历象汇编/乾象典/第046卷 > 少微
## 钦定古今图书集成/历象汇编/乾象典/第046卷 > 少微

按《星经》阙。

按《史记天官书》：“太微三光之廷，廷藩西有隋星，五曰
少微，士大夫。”

〈注〉索隐曰：宋均云：“南北为隋。”隋谓垂下也。《春秋合诚图》云：“少微，虞士位。”又《天官占》云：“一名处士星也。”

按《汉书天文志》：“太微三光之庭，庭藩西有随星四，名
曰少微，士大夫。”

按《晋书天文志》：“少微四星，在太微西，士大夫之位也，
一名处士，亦天子副主，或曰博士官。一曰主卫掖门。
南第一星处士，第二星议士，第三星博士，第四星大
夫。”

按：《隋书》《宋史天文志》俱同。

按《观象玩占》，“少微四星，在太微西，南北列，士大夫之
位也。一曰处士，水官也，主宾贤才，弼教化。一曰主卫
掖门。南第一星为处士，第二星为议士，第三星为博
士，第四星为大夫。”

按《历学会通》：“少微、处士、卿士、太史之官。”